JohanHeinsen/ENO huggingface dataset:
Aalborg Stiftstidende, 1838-07-30
Jfølge Ordre fra Amtet blive de Jens Jensen forhen tilhørende, den kongelige Kasse for Skatte= og Afgifts-Restancer tilkjendte Parceller i Nyholm, Hørby Sogn, af Hartkorn, Ager og Eng 2 Tdr. 3/4 Alb., Skovskyld 1 1/2 Alb., med Bygninger, Avl og Afgrøde, stillede til Salg ved 3de Auctioner, der afholdes saaledes: første Auction Fredagen den 17de August, anden Auction Fredagen den 31te August og tredie Auction Fredagen den 14de Septbr. førstkommende, hver Dags Formiddag Kl. 10; hvilket herved bekjendtgjøres, overeensstemmende med Placat af 22de April 1817. De tvende første Auctioner afholdes paa mit Contoir, tredie Auction paa den til Salg stillede Eiendom. Lysthavende indbydes. By- og Herredsfogedcontoiret i Sæby, den 21de Juli 1838. Heiberg.
Aalborg Stiftstidende, 1838-07-30
Ifølge Ordre fra Amtet blive følgende, den kongelige Kasse for Skatte- og Afgifts-Restancer tilkjendte Eiendomme, nemlig: Gaarden Mærkmose i Hellum Sogn, af Hartkorn, Ager og Eng 1 Tde. 7 Skpr., med Avl og Afgrøde, forhen tilhørende Niels Christensen, og den Peder Laursen forhen tilhørende Parcel af Gaarden Kjersgaard i Hellevad Sogn, der har Ager og Engs Hartkorn 1 Tdr. 3 Skpr. 2 Fdkr. 1/4 Alb., med Bygninger, Avl og Afgrøde, stillede til Salg ved 3de Auctioner, der afholdes saaledes: første Auction Løverdagen den 18de August, anden Auction Løverdagen den 1ste Septbr. og tredie Auction Løverdagen den 15de Septbr. førstkommende, Auctionerne over Mærkmose om Formiddagen Kl. 11, Auctionerne over Kjersgaards=Parcellen derimod om Eftermiddagen Kl. 2, hvilket herved bekjendtgjøres overeensstemmende med Placat af 22de April 1817. De tvende første Auctioner afholdes paa mit Contoir, sidste Auction paa Eiendommene, der sælges. Lysthavende indbydes. By- og Herredsfogedcontoiret i Sæby, den 21de Juli 1838. Heiberg.
Aalborg Stiftstidende, 1838-07-31
Frankrig.
Aalborg Stiftstidende, 1838-07-31
Flere af Provindsialbladene, som havde optaget den Artikel, hvorfor, Temp, blev domfældt, have ogsaa været underkastet Forfølgelse, hvilken i Særdeleshed har været meget skarp imod Bladet Le Liberal de Doualk, hvis Presser ere blevne lukkede og de allerede trykte Nr. af Bladet lagte under Beslag og forseglede. Et andet Blads Defensor i en Sag af samme Natur, har for Skrankerne opkastet det Spørgsmaal, om man virkelig for Tiden befinder sig i de Dage, da Julirevolutionsdagene skal høitideligholdes ottende Gang, eller og man endnu skriver den 26de Juli 18302, Disse Forfølgelser mod Pressen vække overhovedet en meget ubehagelig Stemning. En Journal, Progres du Pas det Calais", slutter sin Beretning om dem med følgende Yttringer: "Man skulde ikke troe, at der gives Folk, der kunde drive deres Voldsomheder til en saa latterlig Yderlighed og dog gives der saadanne. For Pressen gives der ingen Garanti meer af nogen Slags; man træder den under Fødder; man behandler Enhver, der endnu vover at indlade sig i Forbindelser med den, som en Forbryder. Hvor der gives Kjendsgierninger, som de her meddeelte, der ere Commentarer overflødige, da kan man kun stole paa Borgernes Ære og, hvis der endnu er en Skygge af denne og en Smule Mod tilbage, saa er det umuligt andet, end at den offentlige Mening maa reise sig med en eenergisk Protestation imod en saadan Adfærd!"
Aalborg Stiftstidende, 1838-07-31
Spanien. De carlistiske og christiniske Tropper staae for Øieblikket ikke langt fra hinanden, neppe meer end mellem 5 og 10 Miil, og, hvis det virkelig er de christiniske Anføreres Alvor, at foretage sig Noget af Vigtighed, kan man imodesee afgjørende Begivenheder. Det maa være en Fordeel paa deres Side, at den forhen omtalte Munagorri, som i Stilhed er vedbleven at virke, for at underminere Don Car oss Sag, nu skal have 2800 frafaldne Carlister under sin Commando og derhos Midler ihænde til at besolde, væbne og klæde dem. Paa Don Carloss Side er det en Fordeel, at han, i Spidsen for sin Generalstab, har sat en General Maroto, der almindelig ansees for en dygtig og kyndig Mand, der ved en kraftig Proclamation til de navarresiske Frivillige har søgt paany at opflamme deres Mod og deres Jver. Den 14de om Aftenen ventedes Don Carlos til sit Hovedqvarteer i Estella og Espartero stod til samme Tid i Vianna, hvor han havde trukket sit Artilleri sammen, neppe 4 Miil fra Estella. Saaledes seer det for Tiden Ud paa Krigstheatret, medens der i Madrid er opdaget en Sammensværgelse, som det synes, med catlistisk Tender, stændighederne ere endnu noget mørke og ubekjendte. En Landhuus, i nogen Frastand fra Madrid, tilhørende en GrevCoba, har tjent de Sammensvorne til Samlingsplads og Opbevaringsted for en Deel Munition, Vaaben og Uniformer. En Huus-Undersøgelse, der dækkedes af en anseelig Militairmagt, har ført til yderligere Resultat. Man har grebet en ubekjendt Person, som kalder sig selv Brigadeer, Jose Ortiz de Velasco og skulde stille sig i Spidsen for Complottet. Man vidste ikke, om det var de Sammensvornes Hensigt at bevirke en Opstand i Madrid eller, den øvrige Deel af Riget. Velascos Bekiendelser have allerede ført til forskjellige Fængslinger og man vil i de seneste Forhøret være kommen til Kundskab om, at man havde den Plan, at befrie de carlistiske Fanger med Magt og med dem at foranledige en almindelig Opstand i Madrid. Circassierne. Det er kun de to vestlige Stammer af Caucasus Beboere, der befinde sig i Krig med Russerne. Alle de øvrige have Fred, dog ingen Handels- eller andre Forbindelser.
Aalborg Stiftstidende, 1838-07-31
Blandede Efterretninger. J Sverrig er nu ogsaa Jndførselen af Hvede tilladt imod halv Told indtil August Maaneds Udgang.
Aalborg Stiftstidende, 1838-07-31
J Norge indretter man sig nu til næste Aars Storting og har begyndt at vælge Repræsentanter.
Aalborg Stiftstidende, 1838-07-31
J Malland har man nu fuldt op at gjøre med overordentlige Tilberedelser til Keiser Ferdinands Kronning. Til Beklædninger og Draperier i den derværende Domkirke vil der blive brug ikke mindre end 94000 Alen Fløiel, Silke og andre Stoffer, og den majestætiske Bygnings Jndre dog ingenlunde blive skjult deraf Den 9de Ds. ankrede den danske Fregat, Rota" i Livornos Havn, Det gjendrives nu, at der er udbrudt Cholera i Berlin.
Aalborg Stiftstidende, 1838-07-31
Fædrelandet.
Aalborg Stiftstidende, 1838-07-31
Stænderforsamlingen i Viborg. J Mødet den 9de Juli oplæste Laurits Borberg et Forslag om Oprettelsen af et Fyr paa Handstedholmen (Committee Laurits Borberg, Cancellieraaad Rummelhoff og ProcurVesterbye. De af Referenterne for vedkommende Committee udarbeidede Udkast til 1) Forsamlingens Betænkning over Udkastene til a) en Plakat, indeholdende nogle yderligere Bestemmelser angaaende Brandassurancevæsenet for Landbygninger og b) en Plakat betræffende en forbedret Jndretning ved Mølle til Forebyggelse af Selvantændelse, samt 2) Forsamlingens Petition om at Kobber=Rigsbanktegnene maatte blive indløste med Skillemynt i Sølv eller Kobber, bleve billigede. J Mødet den 16de Juni bleve Sagerne angaaende 1) Ol Kirks Forslag om en Forandring i Jnddeelingen af Jurisdictionerne, og 2) Udkast til en Placat, indeholdende nærmere Bestemmelser af det Sted, der i visse Tilfælde skal ansees som en Trængendes Fødested, foretagne til endelig Behandling og afgjorte saaledes, som nærmere vil blive meddeelt.
Aalborg Stiftstidende, 1838-07-31
J Mødet den 11te Julii bleve Sagerne betræffende 1) Udkast til en Forordning angaaende Journalføringen ombord i danske Skibe, og 2) Udkast til en Placat angaaende Forbedring i Landstyskolelærernes Kaar i Danmark, foreløbigen discuterede. Præ de Deputerede indgivne Forslag, som endnu ikke havde være foretagne, alle vare indkomne efter Udløbet af den for deres Jndgivelse fastsatte Termin, og han gientog derhos sin tidligerYttring om, at Tiden vist ikke vilde tillade Forsamlingen af tage flere Sager under Behandling, med mindre disse maatte være af lidet Omfang og sær Vigtighed. - Christen Tver gaard oplæste et Forslag om Afholdelse af tvende Markeder ved Løgstør (ingen Committee). - Propr. la Cour til Schjerseoplæste et Forslag angaaende Jndtægterne af de vestindiske Øer. Forsamlingen samtykkede i, at Forslaget blev afgivet til Finants Committeen. Et af samme Proponent indgivet Forslag om Ophævelsen af det frederiksborgske Stutteri blev af ham, uden at være oplæst, taget tilbage, da han, siden dets Jndgivelse, fra flere Sider havde bragt i Erfaring, at Hs. Maj. Kongen allerede skal have paatænkt en betydelig Reduction af bemeldte Stutteri og i denne Hensigt have ladet lægge en Plan til Øiemedets Udførelse, saa at det for Tiden vel neppe kunde være passende for Forsamlingen at indkomme med et Forslag i bemeldte Anledning.
Aalborg Stiftstidende, 1838-07-31
J Mødet den 13de Julii blev Sagen betræffende Udkast til en Forordning angaaende Journalføringen ombord i danske Skibe foretagen til endelig Behandling og afgjort saaledes, som nærmere vil blive meddeelt. Sagerne angaaende 1) Statsraad Brink-Seidelins Forslag om at de kgl. Lovudkast maatte for Fremtiden blive de Stænderdeputerede meddeelte for deres Sammenkaldelse, og 2) Kammerjunker Mylius's Forslag om en større Frihed for de værnepligtige Reserver, bleve foreløbigen discuterede. - Propr. la Cour til Schjersø oplæste et Forslag om Nedsættelse i de Stænderdeputeredes Diætpenge, Spørgsmaalet og Committee blev under Afstemning med Kugler med 30 Stemmer mod 18 besvaret benegtende. - Det af Referenten for vedkommende Committee udarbeidede Udkast til en Anordning om Jagten i Danmark blev billiget.
Aalborg Stiftstidende, 1838-07-31
Blandede Efterretninger. Prinds Christian og Gemalinde have kun opholdt sig kort Tid i Berlin. Skjøndt den kongelige Familie er fraværende, var der, paa allerhøieste befaling, truffet alle Anstalter til at gjøre dem Opholdet behageligt. De forlode allerede Staden den 23de, for at fortsætte Reisen videre over Leipzig. Den preussiske Prinds Carl med Gemalinde, de eneste af den preussiske Kongefamilie, som vare tilstede, havde, under Fyrsteparrets Ophold, foranstaltet adskillige Fester til Ære for dem.
Aalborg Stiftstidende, 1838-07-31
Da den Stænderdeputerede ved Forsamlingen i Viborg, Exam. jur. Schytte, i sit Forslag angaaende Danmarks Finantsvæsen har omtalt den Misvært og andre Uheld, som i de sidste 3 Aar have hjemsøgt en stor Deel af Landet, og den Jndflydelse, dette har havt paa flere Landmænds og Kjøbstædbeboeres Stilling, bemærker Hels. Av. derom: "Vi ville ingenlunde drage i Tvivl, at det jo i enkelte Egne af Jylland kan forholde sig, som af hiin Proponent er anført, og vi ville endnu mindre negte, at trykkende Næringssorg, er mange Landmænds og end flere Haandværkeres Lod; men, foruden at Kilden til saadan Elendighed maa for en stor Deel udledes fra heelt andre Aarsager, saa bliver det dog aldrig rigtigt at bedømme det store Samfunds Tilstand efter hvad om enkelte mindre maa ansees vitterligt. Naar for at anføre et eneste, men tilvisse saare vægtigt Exempel, en Stat af saa ringe Omfang imod andre som den Danske har i Aaret 1836 kunnet afsætte til Udlandet egne Producter til en Værdi af henved tyve Millioner Rbd., og denne Afsætning menes at have været end større i 1837, saa er det dog i Sandhed yderst paafaldende, at man i en Forsamling, hvor Forholdene skulle betragtes fra et høiere og samlet Punct, kalder Landets Forfatning betænkelig og taler om de i de deres følger uberegnelige haarde Tryk, som de sidste Aars Tilskikkelser have medført." - At Statsudgifterne og Statsgjælden maatte formindskes, det er Regieringens og Folkets eenstemmige Ønske, og dette Ønske kan, ikke ofte nok udtales, men derfor behøve vi ikke at indlede, samme med lige saa urigtige som nedslaaende Skildringer, og det røber sikkert ikke Taknemmelighed imod Forsynet" offentligen at debitere, at Landet er i de sidste Aar bleven hjemsøgt af haarde Uheld, naar man i Almindelighed maa sande det Modsatte."
Aalborg Stiftstidende, 1838-07-31
Fredagen den 6te Juli retournerede til Aarhuus endeel af det der garnisonerende Regiment Dragoner, og befandt sig da ombord paa Dampskibet Prindsesse Wilhelmine Regimentets Stab med flere Officerer. Disse Herrer bleve fra Skibsbroen af hilsede med et trende Gange gientaget Hurra! som udbragdes af Stiftamtmanden, Magistraten, med flere Honoratiores, og et talrigt, værdigt Borgersamfund; men desuagtet herskede den dybeste Stilhed paa Dampskibet. Omsiden traadte Dampskibets Fører, Capit. Aschhoug af Sø=Etaten 3010 frem og besvarede den givne Velkomsthilsen, der ledsagedes med nogle Hurraraab af en Snees med Madposer belæssede, ombordværende Soldater. Enhver rettænkende Æres og Hædersmand vil af dette Actstykke kunne bedømme Aarhuus Borgere og Aarhuus Garnison, samt Sidstnævntes Sindelag mod Hine. (Diversa.) For en Tid siden førtes i Bladene en Strid om, hvo der skulde kaldes Folkets Kjerne og hvo der følgelig maatte regnes til Skallen. Vi erindre ikke ret, hvilket Resultat Striden dengang førte til; men vi have nu af Sjællands posten faaet en fra Paradiis sendt Erklæring om, at Folkets Kjerne er Redacteurerne af Kjøbenhavnsposten og den Frisindede. J bemeldte Blad findes nemlig endeel rimede Linier, betitlede: "En Røst fra Paradiis. Sendebrev (sic. til Redacteurerne af Kjøbenhavnsposten og den Frisindede, og underskrevne Knud Sjællandsfaler. Deraf ville vi anføre Begyndelsen: Ei uden Kummer har jeg seet paa Striden, Der reiste sig imellem Eder nys, - Og, skiøndt Jer Qvæstions Værdi er liden, Saa giør, forsandt, Jer Huggen ud til Siden Hos mig et Ansats dog til Febergys: Jeg er ei Kryster, - men jeg seer ei gierne, En saa uværdig Strid i Folkets Kjerne. At forresten denne saakaldte Knud Sjællandsfaler hverken er J. Baggesen eller H. Hertz, vil Enhver kunne see af denne Prove, ved Paradiset skal maaske i dette Tilfælde snarest forstaaes Galleriet.
Aalborg Stiftstidende, 1838-07-31
Ved Høiesteret ere Pouline Christensen og Hendrine Fick dømte, Førstnævnte for falske Bankosedlers Forfærdigelse, til Forbedringshuusarbeide i 1 Aar, Sidstnævnte for Hoer til Fængsel paa Vand og Brød i 4 Gange 5 Dage Capt. Tscherning er nu vendt tilbage til Fædrelandet.
Aalborg Stiftstidende, 1838-07-31
Det svenske Dampskib Malm, paa 70 Hestes Kraft, skal herefter gaae imellem Kjøbenhavn og Malm og Lübeck I Kbhvnes Adresseavis læses: "Tak, Jacob Brandis, for Dine gode Kunstpenne.
Aalborg Stiftstidende, 1838-07-31
(Jndsendt.) Vort aarvaagne Politi tillader man sig at gjøre opmærksom paa, at man nu allerede i længere Tid maa løbe forgiæves fra Bager til Bager, for at faae et Rugbrød at kjøbe. Man maa da bestille det forud og tage til Takke med Brødet, som den kommer lige ud af Ovnen. Er dette en Uskik, vil den vilblive hævet.
Aalborg Stiftstidende, 1838-07-31
(Forlangt Jndrykkelse.)Et Par Ord om ulæselig Navns-Underskrift. Det er meget ubehageligt og kan ofte afstedkomme Misforstaaelse og Ulempe, at modtage et Brev, hvor Brevskriverens Navn er aldeles ulæseligt. Jeg kjender saaledes en Kjøbmand, der fra Gothenborg fik et Brev, der overdrog ham Udførelsen, af en Commission, men hvori Navns-Underskriften var saa ganske ulæselig, at han maatte klippe den ud af Brevet og klistre den udenpaa det Brev, hvormed han besvarede det modtagne. Han maatte saaledes, da han ikke vidste, til hvem han skrev, bruge Navns-Underskriften som Adresse paa sit Brev til den Ubekjendte. Det er imidlertid ikke blot Kjøbmanden, men ogsaa Embedsmanden, der bør skrive sit Navn saaledes, at Folk kunne læse det, og den franske Regjering har derfor nylig (som man af Aviserne seer) paalagt sine Embedsmænd dette. Men man behøver ikke at hente Exempler paa ulæselig Navns-Underskrift fra de franske Embedsmænd; thi ogsaa hertillands gives der Embedsmænd, der kunde behøve en Paamindelse i denne Henseende, og det var ønskeligt, om de vilde beflitte sig paa at gjøre en saadan unødvendig.
Aalborg Stiftstidende, 1838-07-31
Reisende. m. Daqv. f. Aalb. d. 23de. T. Aard. Major v. Boss, Jfr. Kaarsberg Md. Gottschalk, Kbd. J. M. Coben; Forp. Bodilsen. T. Rand. : Sorgeant Søderberg; Gjæstgiver Petersen. T. Hobro : Jfr. M. og F. Wesenberg; Overkrigscommissair Christensen - M. Daqv. t. Aalb. d. 30te. F. Aarh.: Kbd. Lihme, Wibroe, Færch og Mørup. Propr. Larsen. F. Rand. Skolelærer Christensen. F. Hobro. Kbd. Bock og Schulze.
Aalborg Stiftstidende, 1838-07-31
Frederikshavns Skibsliste. Jndk. D. 26de Juli. A. Wittroch f. Heiligenhasen, best. t. Bergen m. Korn (udg. d. 30te). F. Thiel f. Skagen m. Brændeviin og tør Fisk, D. 27d: A. Jansen f. Norge m. Træl. J. J. Carstensen f. Pillau, best. t. Kappeln m. Rug (udg. d. 36te). D. 28de : N. P. Elling f. Kbhvn. m. Stykg. J. M. Sørensen f. Stettin, best. t. Norge m. Rug (udg. d. 29de).- Udg. D. 27de: L. Hendriksen t. Norge m. Korn. D. 28de: C. Munch, t. Kbhvn. m. Uld og fersk Fisk.
Aalborg Stiftstidende, 1838-07-31
Hals Skibsliste. Jndk. D. 27de Julii. K. Fisker f. Odense m. Stykg. M. Sørensen, f. Drammen m. Træl. D. 29de: C. Davidsen f. Rand. og H. F. Petersen, f. Gjeraa m. Brænde. D. 30te: M. Nielsen f. Halmstad m. Træl. - Udg. D. 27de: C. Nielsen t. Ærøskib. m. Flytteg. N. Jørgensen t. Gilleleie m. Staver. E. Nielsen, og d. 28de: N. Evensen t. Østerr. m. Korn. N. Eduardsen t. Østersøen, ball. T. Larche t. Rouen m. Havre. D. 29de: Th. Waahl t. Tønsb. m. Kridt. A. Strand t. Sandefl., H. Gries t. Trondhjem, og d. 30te: P. Hansen t. Drammen; Alle m. Korn.
Aalborg Stiftstidende, 1838-07-31
Bekjendtgjörelser. Det blev min tunge Lod at bekjendtgjøre for fraværende Slægt og Venner, at det altstyrende Forsyn, i Dag Eftermiddag Kl. 4, ved en blid og rolig Død, efter 14 Dages Sygeleie, hjemkaldte til sig min inderlig elskede Mand, Gregers Jensen, i hans Alders 58de Aar og vort Ægteskabs 19de Aar, hvoraf Frugten, 4 uforsørgede Børn, med mig begræde Tabet af en om og kjærlig Fader og en trofast og retskaffen Ægtefælle. Kun Haabet om Gjenforening formaaer at lindre min dybe Sorg. Aasted-Mølle pr. Frederikshavn, den 25de Juli 1838. Petronelle Jensen, fød Redz.
Aalborg Stiftstidende, 1838-07-31
Bekjendtgjørelse. Undertegnede, kongelig dansk og svensk privilegeret Kammerjæger, som nylig er ankommen her til Staden, anbefaler sig med sine Midler til Udryddelse af Rotter, Muus, Væggeluus, Cackelaker, m. m., saavel i Huse som i Gaarde, paa Landet og i Skibe eller hvorsomhelst de findes.
Aalborg Stiftstidende, 1838-07-31
Da det paa alle de Steder, hvor jeg har practiseret, fuldommen er lykkedes mig at fordrive Rotter, Muus og alle andre Slags Utøi, og jeg er forsynet med paalidelige troværdige Mænds Vidnesbyrd, haaber jeg ogsaa her ærbødigst at vinde det ærede Publicums Tillid. Mit Logis er hos Hr. Gjæstgiver Petersen. N. Hirsch.
Aalborg Stiftstidende, 1838-07-31
Smukt lyst Pudersukker og allerfineste Melis sælges i lispund- og pundeviis særdeles billigt af N. Warberg.
Aalborg Stiftstidende, 1838-07-31
Ved Proclama af Dags Dato, som snarest muligt bliver læst inden vedkommende Over- og Underret, ere, efter Bestemmelserne i Placaten af 2den Juni 1819, med 12 Ugers Varsel indkaldte Enhver, som maatte have nogen Fordring i Dødsboet efter Peder Hansen Milling af Diget i Tversted Sogn, med deres Fordringer at fremkomme og saadant deres havende Krav, under Tab af samme, inden foranførste Tids Forløb for undertegnede Skifteret at beviisliggjøre. Hvilket herved bekjendtgjøres. Horns Herreds-Contoir i Frederikshavn, den 27de Juli 1838. Thomsen, const.
Aalborg Stiftstidende, 1838-07-31
Ved Proclama af Dags Dato, som vil blive læst inden vedkommende Under= og Overret, ere Creditorerne i Selveiergaardmand Anders Christian Christensen og afdøde Hustru Mette Christensdatters Bo i Guldager, Vreilev Sogn, indkaldte med 12 Ugers Varsel, til at anmelde og beviisliggjøre deres Fordringer for mig som Skifteforvalter; hvilket herved endvidere bekjendtgjøres. Børglum Herredscontoir i Hjørring, den 30te Juli 1838. Sparck.
Aalborg Stiftstidende, 1838-07-31
Licitation. I Henhold til Amtets Skrivelse af 24de Ds. bliver Fredagen den 10de August dette Aar, Eftermiddag Kl. 5. afholdt Licitation paa Kjær og Hvetbo Herreders Tingsted, i Nørre-Sundby, til Jstandsættelse af 5 Træbroer paa Veie i Hals Sogn, nemlig: Broen i Hals, norden for Hals Ladegaard, Ditto vesten for Jens Mellegaards Gaard ved Hals, Ditto saakaldet Østre Olebeksbro, Ditto østen for Springborg og Ditto vesten for Springborg, Conditioner og Overslag ville blive fremlagte ved Licitationen og ere forinden til Eftersyn her paa Contoiret. Kiær og Hvetbo Herreders Contoir i Nørresundby, den 28de Juli 1838. Lange.
Aalborg Stiftstidende, 1838-07-31
Ifølge Begjæring af Vedkommende bliver, ved en eneste Auction, som afholdes paa selve Eiendommen den 10de August førstkommende, Klokken 12 Middag, forauctioneret det Enkemadame Grunwaldt tilhørende Huus i Frederikshavn med Grund og betydelige Haveplads, beliggende ved Havnen, 7 Fag, deels Grundmuur og deels Muur- og Bindingsværk, teglhængt og brandforsikkret for 480 Rbd. Lysthavende indbydes. Frederikshavns Byfoged-Contoir, den 31te Juli 1838. Thomsen, const.
Aalborg Stiftstidende, 1838-07-31
Placat. Efter Begjæring af Dhrr. Strandingscommissionair Arelsen og L. S. Smith, som Commissionairer for Hr. Skibscapitain Sanderson, foretages Tirsdagen den 14de August førstkommende og næstpaafølgende Dag, i Østerby her paa Læsø, Auction, der begynder ved bemeldte Hr. Smiths Pakhuus om Formiddagen Kl. 9, over den fra Barkskibet, Woodford of Withby, hvormed Sidstnævnte her ved Øen forliste den 22de November f. A. paa Reise fra Riga til Plymouth, bjergede Takkelads og Jnventarium, hvoriblandt en Snees Stykker gode Seil, Ankere med Kjettinger, en Deel Kjettingskjøder, en Camin, en Galionspumpe med Jernspil, en Barkasse, en stor Mængde staaende og løbende Gods, Rundholter m. m. m. Conditionerne ville paa Auctionsstedet nærmere vorde bekjendtgjorte. Liebhabere indbydes. Læs, den 27de Juli 1838. C. M. R. Ørum, Auctionsdirecteur. Den Anders Christian Christensen og af døde Hustru Mette Christensdatters Bo tilhørende Gaard i Guldager, Vreilev Sogn, med Jorder af Hartkorn 1 Tdr. 5 Skpr. 1 1/2 Alb., bliver, ved offentlig Auction sammesteds, Mandagen den 20de August førstkommende, om Formiddagen Kl. 9, opbuden til absolut Bortsalg, ifald nogenlunde antageligt Bud skeer, hvorefter Auctionen fortsættes over Boets Løsøre, bestaaende af Sengeklæder, en Kakkelovn, et Stueuhr, en Dragkiste, nogle Fruentimmergangklæder, en stor Jerngryde, Vogne, Ploug Harve, 2 Heste, 5 Køer, 1 Kalv, 5 Faar med Lam, 2 Grise, 10 Gjæs, med mere. Børglum Herredscontoir i Hiørring, den 30te Juli 1838. Sparck.